Pasiūlymas Tarybos reglamentas iš dalies pakeičiantis Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo /* KOM/2007/0012 galutinis - CNS 2007/0005 */





[pic] | EUROPOS BENDRIJŲ KOMISIJA | Briuselis, 17.1.2007 KOM(2007) 12 galutinis 2007/0005 (CNS) Pasiūlymas TARYBOS REGLAMENTAS iš dalies pakeičiantis Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo (pateikta Komisijos) AIŠKINAMASIS MEMORANDUMAS Bendrosios žemės ūkio politikos teisės aktais valstybės narės įpareigojamos supirkti iš gamintojų žemės ūkio produktus, kuriems taikomas intervencinių pirkimų mechanizmas. Gamintojams pristačius produktus į patvirtintus intervencinio supirkimo centrus, prievolė supirkti tampa našta valstybėms narėms, kurios turi skirti lėšų intervenciniam supirkimui. Valstybės narės taip pat turi nešti ekonominę naštą per visą tokių produktų laikymo intervenciniuose sandėliuose laikotarpį iki tol, kol jie yra išimami iš viešojo saugojimo sandėlių. Tarybos reglamente (EEB) Nr. 1883/78 nustatomos Europos žemės ūkio orientavimo ir garantijų fondo Garantijų skyriaus intervenciniam pirkimui teikiamo finansavimo bendrosios taisyklės. Bendrijos teisės aktuose toliau nurodoma, kad valstybių narių finansinės išlaidos yra kompensuojamos taikant visai bendrijai vienodą palūkanų normą. Tai palūkanų norma, kuri yra naudojama siekiant padengti valstybių narių viešojo saugojimo operacijoms finansuoti skirtų lėšų telkimo išlaidas. Tokios susijusių valstybių narių išlaidos yra padengiamos per 2 mėnesius skaičiuojant nuo to mėnesio, kai apie išlaidas buvo pranešta Komisijai. 2005 m. Taryba 2005 ir 2006 finansiniams metams priėmė nuostatą (Tarybos Reglamentas (EB) Nr. 695/2005) dėl valstybių narių, kurios reikalingas lėšas sutelkė didesne nei keičiančiame Reglamente (EEB) Nr. 1883/78 nustatyta palūkanų norma. Taikydamas šią nuostatą, Europos žemės ūkio orientavimo ir garantijų fondo Garantijų skyrius kompensuodavo valstybėms narėms, kurioms buvo taikomos du kartus už nustatytą vienodą palūkanų normą didesnės palūkanos, šią ribą viršijusį palūkanų normos skirtumą. Likusią mokėtų palūkanų dalį, apibrėžtą kaip vienodos palūkanų normos ir dvigubo tos normos dydžio skirtumą, padengdavo atitinkama valstybė narė. Tokia nuostata buvo taikoma dvejus metus. Neseniai išaugus palūkanų normoms, valstybės narės, kurių dar laukia nemažos finansinės išlaidos dėl didelių intervenciniam pirkimui siūlomų ir intervencijos sandėliuose saugomų grūdų kiekių, paprašė Komisijos peržiūrėti galimybę pasiūlyti specifines priemones siekiant palengvinti valstybių narių finansinę naštą ribotu laikotarpiu. Todėl Komisija, išnagrinėjusi šį prašymą ir atsižvelgdama į didelius viešuosiuose sandėliuose laikomus grūdų kiekius, siūlo tokiais atvejais ribotu laikotarpiu, t. y. 2007 ir 2008 finansiniais metais taikyti specialią tvarką. Konkrečiai, Komisija siūlo, kad tais atvejais, kai vidutinė palūkanų norma per trečią mėnesį skaičiuojant nuo vienodai palūkanų normai apskaičiuoti naudoto referencinio laikotarpio yra daugiau kaip du kartus didesnė už konkrečiai valstybei narei taikomą palūkanų normą, būtų naudojamos korekcinio mechanizmo taikymo priemonės. Tokiais atvejais Komisija padengtų tą palūkanų dalį, kuri atitinka tai valstybei narei taikytą palūkanų normą iš jos atėmus Komisijos nustatytą vienodą palūkanų normą. Vis dėlto dalį tokio skirtumo turėtų padengti pati valstybė narė, nes taip ji būtų skatinama ieškoti pigiausio finansavimo būdo. Pradėjus taikyti šį pasiūlymą, Bendrijos biudžetas turėtų papildomų išlaidų: dabartiniais apskaičiavimais – apie 9,3 mln. EUR 2007 m. biudžetui ir 10,4 mln. EUR 2008 m. biudžetui. Šis pasiūlymas būtų taikomas atgaline data nuo 2006 m. spalio 1 d. Komisijos nuomone, šis pasiūlymas yra susijęs su pasiūlymu panaikinti kukurūzų intervencinį pirkimą, todėl ji prašo Tarybą apsvarstyti ir priimti abu pasiūlymus tuo pačiu metu. 2007/0005 (CNS) Pasiūlymas TARYBOS REGLAMENTAS iš dalies pakeičiantis Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 37 straipsnio 2 dalies trečią pastraipą, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: (1) Toms intervencinių pirkimų operacijoms, kurioms rinkos organizavimo taisyklėse nėra nustatytos sumos už vienetą, Tarybos reglamentu (EEB) Nr. 1883/78[3], yra nustatomos pagrindinės Bendrijos finansavimo taisyklės, visų pirma dėl finansuotinų sumų nustatymo metodo, išlaidų, susidariusių telkiant intervenciniam supirkimui reikalingas lėšas, finansavimo, perkeltinų iš vienų metų į kitus atsargų įvertinimo, ir dėl išlaidų, susidariusių vykdant fizines saugojimo operacijas, finansavimo. (2) Reglamento (EEB) Nr. 1883/78 5 straipsnyje numatyta, kad valstybių narių mokėtinas palūkanas, susidarančias sukaupiant lėšas, naudojamas viešam intervenciniam supirkimui skirtiems produktams supirkti, turėtų padengti Bendrija, taikydama vienodą palūkanų normą. (3) Gali būti, kad kurioje nors valstybėje narėje viešam intervenciniam supirkimui skirtų žemės ūkio produktų supirkimas gali būti finansuojamas tik lėšomis, kurioms taikomos palūkanų normos yra žymiai didesnės už nustatytą vienodą palūkanų normą. (4) Konkrečiai, Komisija siūlo, kad tais atvejais, kai vidutinė palūkanų norma per trečią mėnesį skaičiuojant nuo vienodai palūkanų normai apskaičiuoti naudoto referencinio laikotarpio yra daugiau kaip du kartus didesnė už konkrečiai valstybei narei taikomą palūkanų normą, turi būti imamasi priemonių dėl korekcinio mechanizmo taikymo. Vis dėlto tokios vidutinės palūkanų normos dalį turėtų padengti konkreti valstybė narė, nes taip ji būtų skatinama ieškoti pigiausio finansavimo būdo. (5) Todėl reikėtų atitinkamai iš dalies pakeisti Reglamentą (EEB) Nr. 1883/78. (6) Šios taisyklės turi būti iš dalies pakeistos 2007 ir 2008 finansiniams metams, pakeitimai turi būti taikomi nuo šių apskaitos metų, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1883/78 5 straipsnio trečia pastraipa pakeičiama taip: „Nukrypstant nuo pirmos pastraipos, tais atvejais, kai valstybei narei taikoma vidutinė palūkanų norma trečią mėnesį skaičiuojant nuo Komisijos naudoto referencinio laikotarpio vienodai palūkanų normai apskaičiuoti yra daugiau kaip du kartus didesnė už nustatytą vienodą palūkanų normą, Komisija gali 2007 ir 2008 finansiniais metais, finansuodama tokios valstybės narės dėl palūkanų normų patirtas išlaidas, padengti jas tokia dalimi, kuri atitinka tos valstybės narės išlaidas dėl palūkanų normų iš jų atėmus vienodai taikomą palūkanų normą.“ 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2006 m. spalio 1 d. turėtoms išlaidoms. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas FINANSINĖ PAŽYMA | 1. | BIUDŽETO EILUTĖ: 05 02 01 02, 05 02 05 08, 05 02 09 04, 05 02 12 04 | ASIGNAVIMAI 399 mln. EUR | 2. | PAVADINIMAS: Tarybos reglamentas, iš dalies keičiantis Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo | 3. | TEISINIS PAGRINDAS: Sutarties 37 straipsnio 2 dalis | 4. | TIKSLAI: Viešo intervencinio pirkimo operacijų papildomų išlaidų finansavimas | 5. | FINANSINIS POVEIKIS | 12 MĖN. LAIKOTARPIS (mln. EUR ) | DABARTINIAI FINANSINIAI METAI 2007 (mln. EUR ) | KITI FINANSINIAI METAI 2008 (mln. EUR ) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ VALDŽIOS INSTITUCIJŲ – KITOS | – | 9,3 | 10,4 a | 5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINĖS | – | – | – | 2009 | 2010 | 2011 | 2012 | 5.0.1 | NUMATOMOS IŠLAIDOS | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS: Žr. priedą. | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? žr. b dalį | TAIP /NE | 6.1 | AR PROJEKTĄ GALIMA FINANSUOTI PERKĖLIMAIS TARP EINAMOJO BIUDŽETO SKYRIŲ? žr. b dalį | TAIP /NE | 6.2 | AR REIKĖS SKIRTI PAPILDOMĄ BIUDŽETĄ? žr. b dalyje pateiktas pastabas | TAIP /NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP /NE | PASTABOS: žr. priede pateiktus paskaičiavimus a) Laikoma, kad ekonominės sąlygos nepakis. b) 2007 m. biudžete šis finansavimas nenumatytas. Komisija, nepažeisdama biudžeto vykdymo, sutelks reikalingas lėšas šiai priemonei finansuoti, taikydama labiausiai tinkamą tvarką – labiausiai tikėtina – pervedimą iš biudžeto. | PRIEDAS Viešo intervencinio pirkimo operacijų papildomų išlaidų finansavimo apskaičiavimas 2007 biudžetiniai metai (remiantis 2007 m. keitimo rašte nurodytomis prielaidomis) | Vidutinis atsargų kiekis(1) | Vidutinė vertė(2) | Nustatyta vienoda palūkanų norma | Visa suma, netaikant leidžiančios nukrypti nuostatos | Siūloma speciali palūkanų norma | Visa suma, taikant leidžiančią nukrypti nuostatą | Papildomos išlaidos | t | EUR/t | 2007 metams | 05 02 01 02 | 17,01 | 25,51 | 8,50 | –Vengrija – kviečiai * | 335 750 | 95,20 | 3,2% | 1,02 | 4,8% | 1,53 | 0,51 | –Vengrija – miežiai ** | 50 820 | 91,60 | 3,2% | 0,15 | 4,8% | 0,22 | 0,07 | –Vengrija – kukurūzai ** | 4 948 940 | 100,00 | 3,2% | 15,84 | 4,8% | 23,75 | 7,92 | 05 02 05 08 | 1,47 | 2,20 | 0,73 | –Vengrija – cukrus **** | 159 900 | 287,20 | 3,2% | 1,47 | 4,8% | 2,20 | 0,73 | 05 02 09 04 | 0,05 | 0,07 | 0,02 | –Vengrija – alkoholis ***** | 30 560 | 49,03 | 3,2% | 0,05 | 4,8% | 0,07 | 0,02 | Iš viso | 18,53 | 27,79 | 9,26 | (1) Šaltinis: 2007 m. keitimo rašte pateiktos prielaidos – vidutinės atsargos. (2) Šaltinis: 2007 m. keitimo rašte pateiktos prielaidos – finansinių išlaidų apskaičiavimas. * Kviečių kiekiams 2006-12-3: ES 25: 3 099 000 t, HU taikomas finansavimas už522 703 t arba 17 % ( 2 975 000 t – 1000 000 t RO/BU), kaip nurodyta 2007 m. keitimo rašte dėl ES 25 išlaidų. ** Miežių kiekiams 2006-12-3: ES 25: 1166113 t, HU taikomas finansavimas už 33 862 t arba 3 %, kaip nurodyta 2007 m. keitimo rašte dėl ES 25 išlaidų. *** Kukurūzų kiekiams 2006-12-3: ES 25: 4 747 770 t, HU taikomas finansavimas už 4 620 000 t arba 97% ( RO/BU už 7 102 000 – 2000 000 t), kaip nurodyta 2007 m. keitimo rašte dėl ES 25 išlaidų. **** Cukraus kiekiams 2006-12-3: Iš 855 000 t ES 25 cukraus, HU finansavimas taikomas už 139 000 t , t. y. 16,3 % iš 981 000 t cukraus, kaip nurodyta 2007 m. keitimo rašte. ***** Pagal 2007 m. keitimo raštą, iš 25 narių ES 3 056 000 hl vidutinių alkoholio atsargų finansavimas taikomas už 33 919 hl. | 2008 biudžetiniai metai | Vidutinis atsargų kiekis | Vidutinė vertė | Nustatyta vienoda palūkanų norma | Visa suma, netaikant leidžiančios nukrypti nuostatos | Siūloma speciali palūkanų norma | Visa suma, taikant leidžiančią nukrypti nuostatą | Papildomos išlaidos | T | EUR/t | 2007 metams | 05 02 01 02 | 20,80 | 31,20 | 10,40 | –Vengrija – kviečiai * | 213 860 | 95,20 | 3,2% | 0,65 | 4,8% | 0,98 | 0,33 | –Vengrija – miežiai* | 108 120 | 91,60 | 3,2% | 0,32 | 4,8% | 0,48 | 0,16 | –Vengrija – kukurūzai* | 6 196 360 | 100,00 | 3,2% | 19,83 | 4,8% | 29,74 | 9,91 | 05 02 05 08 | 0,00 | 0,00 | 0,00 | –Vengrija – cukrus ** | 0 | 287,20 | 3,2% | 0,00 | 4,8% | 0,00 | 0,00 | 05 02 09 04 | 0,05 | 0,07 | 0,02 | –Vengrija – alkoholis *** | 30 560 | 49,03 | 3,2% | 0,05 | 4,8% | 0,07 | 0,02 | Iš viso | 20,84 | 31,27 | 10,42 | * Šie kiekiai apskaičiuoti remiantis kukurūzų intervencinio pirkimo reformos dokumente pateiktais grūdų balansais. ** Remiantis prielaida, kad 2007-9-30 intervencinio cukraus supirkimo nebus. *** Remiantis prielaida, kad intervencinis pirkimas 2007 m. bus toks pat, t. y. 30 560 hl. | [1] OL C ..., ..., p. ... . [2] OL C ..., ..., p. ... . [3] OL L 216, 1978 8 5, p. 1. Reglamentas su paskutiniais pakeitimais, padarytais Reglamentu (EB) Nr. 1259/96 (OL L 163, 1996 7 2, p. 10).